
A fenntarthatóság szerepe a marketingben, az influencerek hatása a „zöldülésre”

A környezetvédelem a modern kor egyik legkardinálisabb problémája, mely gyorsan a szakértők központi témakörévé vált. Talán utóbbi tényezőnek köszönhető, hogy az emberek számára egyre inkább kezd elsődleges szemponttá válni a fenntarthatóság.
Kutatásom fő célja volt, hogy a szakirodalom és primer kutatáson keresztül nagyobb tudásra tegyek szert a környezetvédelem szerepére a marketing üzenetek kialakítása során, valamint, hogy mennyire vált relevánssá, hogy egy véleményvezér hangot adjon fenntarthatósági törekvéseinek. Emellett, szerettem volna nagyobb belátást nyerni a fogyasztói attitűdökbe a témával kapcsolatban.
Dolgozatom elkészítése során elsődleges szemponttá vált, hogy egy olyan szakirodalmi áttekintést alakítsak ki, melyben nem csupán hazai, hanem nemzetközi szekunder adatok alapján egy átfogó képet alkossak a környezetvédelemről. Ezzel kapcsolatban pedig kitértem a főbb természeti problémákra, a fenntarthatóság kritériumaira, melyek vonatkoznak a fogyasztókra, a vállalatokra és azok termékeire és szolgáltatásaira. Továbbá, a marketingben is egyre nagyobb szerepet játszik a „zöldülés”, mely már az influencerek körében is egyre inkább elterjedt.
A primer kutatásom során a kvalitatív és kantitatív vizsgálat egyes technikáit alkalmaztam, melynek keretein belül három tartalomgyártóval vettem fel a kapcsolatot szakértői interjú formájában, valamint egy kérdőíves megkérdezést is lebonyolítottam. Az interjún keresztül betekintést nyerhettem az influencerek tapasztalataihoz a felhasználók és a vállalatok fenntarthatósági törekvéseivel kapcsolatban, illetve, hogy számukra mennyire kardinális, hogy ezen ambícióikat megmutassák a nagyközönség előtt. Az online kérdőíves megkérdezés nem reprezentatív módon zajlott, mely során 448 értékelhető válasz érkezett. Célom pedig az, volt, hogy a válaszadók környezetvédelmi attitűdjeibe nyerjek nagyobb belátást és ebből pedig összefüggéseket, illetve következtetéseket tudjak levonni.
Kutatásom folyamán beigazolódtak azon felvetéseim miszerint, az árérzékenység jelentősen összefügg a fogyasztói tudatosság mértékével. Emellett azon hipotéziseimet is elfogadhatónak véltem a különböző szakirodalmak és primer információk alapján, hogy a környezetvédelmi tudatosság növekedése kapcsolatba hozható a vállalatok és influencerek fenntarthatósági szerepvállalásának fontosságával.



